**Ministru kabineta noteikumu projekta „Grozījumi Ministru kabineta 2014. gada 21. janvāra noteikumos Nr. 45 “Numerācijas pārvaldīšanas kārtība, izveidojot un uzturot numerācijas datubāzi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014. gada 21. janvāra noteikumos Nr. 45 „Numerācijas pārvaldīšanas kārtība, izveidojot un uzturot numerācijas datubāzi”” (turpmāk – Noteikumu projekts) sagatavots saskaņā ar Elektronisko sakaru likuma 7. panta 1. punktu, 19. panta pirmās daļas 14. punktu un 55. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Numerācijas datubāze kā valsts informācijas sistēma nodrošina valsts funkciju izpildei nepieciešamās informācijas ierosināšanu, radīšanu, apkopošanu, uzkrāšanu, apstrādāšanu, izmantošanu un iznīcināšanu.Numerācijas datubāze nodrošina elektronisko sakaru komersantiem un Sabiedrisko pakalpojumu regulēšanas komisijai (turpmāk – Regulators) piekļuvi numerācijas datubāzei, lai ievadītu izmaiņu datus un piekļūtu uzkrātai informācijai par numerācijas izmantošanu. Numerācijas datubāze satur informāciju par elektronisko sakaru komersantam piešķirtajām, pagarinātajām, anulētajām un tālāk nodotajām numerācijas lietošanas tiesībām, un komersanta iesniegtu informāciju par numerācijas faktisko izmantošanu. Numerācijas datubāze ir vienīgā valsts tiesiskā datu sistēma, kurā Regulators iegūst datus par numerācijas statusu: lietošanas apjomu un veidu. Tā ietver nacionālā ierobežotā resursa – numerācija – uzraudzības, kā arī pārvaldības, kontroles nodrošināšanu un valsts nodevas administrēšanu.Ministru kabineta 2014. gada 21. janvāra noteikumi Nr. 45 „Numerācijas pārvaldīšanas kārtība, izveidojot un uzturot numerācijas datubāzi” (turpmāk – noteikumi) nosaka kārtību, kādā tiek uzturēta valsts funkciju izpildei nepieciešamās informācijas apkopošana, uzkrāšana un apstrādāšana. Valsts akciju sabiedrībai „Elektroniskie sakari” (turpmāk – VAS „Elektroniskie sakari”) kā valsts informācijas sistēmas pārzinim, atbilstoši Valsts informācijas sistēmas likuma 8. pantam un 14. pantam ir jānodrošina datu, kas fiksē numerācijas resursa izmantošanu valstī drošība, kvalitāte un pieejamība.Galvenās numerācijas datubāzes funkcionālās sadaļas:1. visu numerācijas resursu piešķiršanas un izmantošanas datubāze;
2. pārvietoto numuru datubāze;
3. brīvo numuru datubāze;
4. numerācijas lietošanas tiesību ikgadējo valsts nodevu atskaišu nodrošināšana;
5. numerācijas resursu izmantošanas kontrole un uzraudzīšanas nodrošināšana.

Sagatavotais noteikumu projekts paredz vienādot noteikumos lietotos terminus ar tiem, kas tiek lietoti Ministru kabineta 2015. gada 30. jūnija noteikumos Nr. 367 „Nacionālais numerācijas plāns”. Papildus tam noteikumu projektā ietverta V sadaļa, kas paredz VAS „Elektroniskie sakari” nodrošināt Elektronisko sakaru likuma 6. panta pirmajā daļā noteikto funkciju izpildi numerācijas pārvaldībai. Tādējādi definētas darbības numerācijas datubāzes administrēšanai, lai sekotu datu kvalitātei un novērstu konstatētās neprecizitātes. Anotācijas III sadaļā sniegts detalizēts izdevumu aprēķins 2018. – 2020. gadam ar mērķi jaunas numerācijas datubāzes izstrādei un ieviešanai. Esošā numerācijas datubāze ilgstoši nodrošinājusi numerācijas resursu apmierinošu administrēšanu, taču tajā izmantotais kods vairs netiek uzturēts. Tas nozīmē, nepieļauj elastīgu datubāzes papildināšanu. Numerācijas datubāze sākotnēji nodrošināja informācijas saglabāšanu septiņzīmju numuriem un tika pielāgota pārejai uz astoņzīmju numuriem, kā arī līdz ar Ministru kabineta 2009. gada 11. augusta noteikumu Nr. 892 „Noteikumi par numerācijas lietošanas tiesību ikgadējo valsts nodevu” spēkā stāšanos, nodrošināja komersantu rīcībā esošo īso kodu uzskaitīšanu.Saistībā ar grozījumu Ministru kabineta 2015. gada 30. jūnija noteikumos Nr. 367 „Nacionālais numerācijas plāns” (kas tiek virzīts vienlaikus ar šo noteikumu projektu) tiek paredzēta jauna numerācijas diapazona atvēršana, kas nozīmētu jaunu numerācijas resursu uzskaites ieviešanu un datu struktūru izveidi, numerācijas datubāzes papildināšanu ar numerācijas uzskaitei nepieciešamiem datu laukiem. Esošās numerācijas datubāzes ietvaros nav iespējams nodrošināt jaunu numerācijas diapazonu reģistrēšanu un uzturēšanu.VAS „Elektroniskie sakari” esošo valsts informācijas sistēmu – Numerācijas datubāzi izveidoja 2005. gadā par saviem līdzekļiem. VAS „Elektroniskie sakari” 2015. gadā veica numerācijas datubāzes funkcionālo un drošības auditu, kā rezultātā tika sagatavots detalizēts atzinums un Numerācijas pārvaldības attīstības plāns. Audits secinājis, ka numerācijas datubāze ir morāli un fiziski novecojusi, tās izstrādes tehnoloģijas ilgstoši vairs netiek attīstītas, tādējādi nav iespējams atjaunināt un uzturēt programmatūru, kas rada būtiskus drošības un funkcionalitātes riskus numerācijas datubāzes darbībai. Secināts arī, ka no informācijas sistēmas darbības drošības, funkcionalitātes un ekonomiskuma viedokļa optimāla būtu jaunas numerācijas datubāzes izstrāde un numerācijas datubāzē esošo datu migrācija jaunā programmatūrā.Anotācijas III sadaļā sniegts uzdevumu un izdevumu pārskats VAS „Elektroniskie sakari” jaunas numerācijas datubāzes izveidei, kas tiktu organizēts iepirkumu procedūras kārtībā. |
| 3. | Projekta izstrādē iesaistītās institūcijas | VAS „Elektroniskie sakari” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti – numerācijas resursu izmantotāji, kuri numerācijas datu bāzē ievada informāciju par numerācijas izmantošanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem**Ir izvērtēti iespējamie finansējuma avoti.1) \*1. variants - finansējums pilnībā no valsts budžeta dotācijas (ņemot vērā, ka numerācijas datubāzes uzturēšana ir valsts funkcija, kas deleģēta ar likumu).2) \*\*2. variants - daļējs finansējums no VAS “Elektroniskie sakari” peļņas daļas un no valsts budžeta dotācijas. Ņemot vērā, ka atbilstoši normatīvo aktu nosacījumiem, valsts kapitālsabiedrībām valsts budžetā ir jāiemaksā noteikts peļņas daļas apmērs, ar Ministra kabineta lēmumu iespējama datubāzes daļēja finansēšana, saglabājot 2016. gada peļņas daļu VAS “Elektroniskie sakari” rīcībā šī mērķa īstenošanai.

|  |
| --- |
| **2016. gads** |
| Plānotā tīrā peļņa, EUR | 66 200 |
| Minimālā valsts budžetā iemaksājamā peļņas daļa, % | 85 |
| Minimālā valsts budžetā iemaksājamā peļņas daļa, EUR | 56 270 (iemaksājama 2017. gadā) |

Tādējādi numerācijas datubāzes izstrāde notiktu kārtās, kur sākotnēji tiktu radīta datu bāzes datu struktūra un funkcionalitāte, kā arī par attiecīgo summu (plānoti 56 270 euro) samazinātos no valsts budžeta piešķiramie līdzekļi, kas kopumā nepieciešami jaunas numerācijas datubāzes izstrādei. |
| **Rādītāji** | **2018. gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu 2018. gadam | izmaiņas kārtējā gadā, salīdzinot ar valsts budžetu 2018. gadam | izmaiņas, salīdzinot ar 2018. gadu | izmaiņas, salīdzinot ar 2019. gadu | izmaiņas, salīdzinot ar 2020. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | nav | nav | nav | nav | nav |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | nav | nav | nav | nav | nav |
| 1.2. valsts speciālais budžets | nav | nav | nav | nav | nav |
| 1.3. pašvaldību budžets | nav | nav | nav | nav | nav |
| 2. Budžeta izdevumi: | 0 | 1)- 225 000\*vai2)-168 730\*\* | - 10 000 | - 10 000 | 0 |
| 2.1. valsts pamatbudžets | 0 | 1)- 225 000vai2)-168 730 | - 10 000 | - 10 000 | 0 |
| 2.2. valsts speciālais budžets | nav | nav | nav | nav | nav |
| 2.3. pašvaldību budžets | nav | nav | nav | nav | nav |
| 3. Finansiālā ietekme: | nav | nav | nav | nav | nav |
| 3.1. valsts pamatbudžets | nav | nav | nav | nav | nav |
| 3.2. speciālais budžets | nav | nav | nav | nav | nav |
| 3.3. pašvaldību budžets | nav | nav | nav | nav | nav |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | nav | nav | nav | nav |
| 5. Precizēta finansiālā ietekme: | X | nav | nav | nav |  nav |
| 5.1. valsts pamatbudžets | nav | nav | nav |  nav |
| 5.2. speciālais budžets | nav | nav | nav |  nav |
| 5.3. pašvaldību budžets | nav | nav | nav |  nav |
| 6. Detalizēts ieņēmumu un izdevumu aprēķins: | Izdevumi (sniegti aptuveni aprēķini EUR; izdevumi tiks noteikti pēc iepirkuma procedūras veikšanas):2018. gads: -225 0002019. gads: - 10 0002020. gads: - 10 0002021. gads: - 0 |
| 6.1. detalizēts ieņēmumu aprēķins | X |
| 6.2. detalizēts izdevumu aprēķins | 2018.gads  |
| 6.2.1. | Datu struktūras izveide |
|  | 10 000  | Ietver datu struktūru projektējumu, pamata datu struktūru izveidošanu, to loģisko sasaisti, datu apstrādes pamata tehniskos elementus u.c.Numerācijas resursu tabula – 40 cilvēkstundas skaits x 50,00 *euro* (vidējā programmēšanas stundas likme nozarē) viena speciālista cilvēkstunda = 2000 *euro* ar PVN;Pieteikumu/lietošanas tiesību tabula – 40 cilvēkstundas skaits x 50,00 *euro* viena speciālista cilvēkstunda = 2000 *euro* ar PVN;Numerācijas izmantošanas tabula – 40 cilvēkstundas skaits x 50,00 *euro* viena speciālista cilvēkstunda = 2000 *euro* ar PVN;Ziņojumu tabula – 20 cilvēkstundas skaits x 50,00 *euro* viena speciālista cilvēkstunda = 1000 *euro* ar PVN;Klasifikatoru, komersantu, lietotāju tabula – 40 cilvēkstundu skaits x 50,00 *euro* viena speciālista cilvēkstunda = 2000 *euro* ar PVN;Autorizācijas pārvaldības datu struktūra – 20 cilvēkstundu skaits x 50,00 *euro* viena cilvēkstunda = 1000 *euro* ar PVN. |
| 6.2.2. | Funkcionalitāte /ekrānformas izstrāde |
|  | 50 000 | Ietver ekrānformu izstrāde, datu ievades un apstrādes funkcionalitātes atbalsts, pamata procesu izstrādes atbalsts:Numerācijas resursu pārskats formas – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Numerācijas resursa forma ar pieteikumu/izmaiņu vēstures formas – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;Pieteikumu pārskata formas – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN;Numerācijas resursa pieteikuma apstrādes process, t.sk. lietošanas tiesību pieteikumu reģistrēšana, apstrāde, izmaiņas – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Izmantošanas tiesības informācijas pārskati ekrānformas (izmantošanas tiesības paredzēt reģistrēt tikai caur masveida datu ielādes risinājumiem) – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN. |
| 6.2.3. | Komersantu ziņojumu izveide |
|  | 40 000 | Ietver webservisu un CSV augšuplādes risinājuma projektējumu un izstrādi. Iekļauj šādus webservisus un CSV augšuplādes:Izmantošanas tiesību ziņojumi webservisi – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;Pārvietošanas ziņojumu webservisi – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;CSV failu augšuplāde (izmantošanas un pārvietošanas numuru ziņošanai) – 300 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;Operatora noteikšanas webserviss – 100 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN. |
| 6.2.4. | Komersantu un lietotāju pārvaldība, autorizācijas risinājums |
|  | 10 000  | Ietver komersantu reģistra uzturēšanu, lietotāja tiesību pārvaldību, pamata vajadzības lietotāju autorizācijai, paroles atjaunošanai – 100 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN. |
| 6.2.5. | Analītikas apgabals, atskaites pārskati, datu atlase u.c. |
|  | 40 000 | Ietver datu apstrādes procesus analītikas vajadzībām (piemēram, noteiktu vēsturisko datu faktu fiksēšana, faktu aprēķināšana, dimensiju izstrāde, dati tiek sagatavoti analītikas vajadzībām) – 600 cilvēkstundas skaits x 50,00 *euro* viena speciālista cilvēkstunda = 30000 *euro* ar PVN;Ietver ekrānformas atskaišu, pārskatu un datu analīzes veikšanai – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN. |
| 6.2.6. | Esošo datu migrācija |
|  | 20 000 | Esošo datu migrāciju – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Datu izlādi, apstrādi un ielādi plānotajā risinājumā – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN.Summas pieaugums saistīts ar Piegādātāja riskiem, darbā ar nezināmu datu struktūru. |
| 6.2.7. | Projekta vadība 10 % |
|  | 20 000 | Projekta vadība, uzraudzība un kontrole – 400 cilvēkstundas skaits x 50,00 *euro* viena speciālista cilvēkstunda = 20000 *euro* ar PVN. |
| 6.2.8. | Testēšana, dokumentēšana, piegādes u.c. 20% |
|  | 35 000 | Testēšana, dokumentēšana, piegādes – 600 cilvēkstundu skaits x 40,00 *euro* viena cilvēkstunda = 24000 *euro* ar PVN;Citas izmaksas saistītas ar projektu – 11000 *euro* ar PVN. |
|  | **Kopā: 225 000** |  |
| 2019. gads | 10 000 | Projekta ietvaros ir plānots veikt jaunas numerācijas datubāzes izveidi. Plānojot uzturēšanas izdevumus, ir paredzēti līdzekļi standartizētās programmatūras licencēšanai, kas nodrošina tiesības lietot šo programmatūru, kā arī saņemt tās atjauninājumus, un uzturēšanas izdevumi specializētās programmatūras funkcionēšanas problēmu profilaksei, kļūdu novēršanai un sistēmas lietotāju atbalstam. Provizoriskās standartizētās un specializētās programmatūras uzturēšanas izmaksas 10000 euro ar PVN. |
| 2020. gads | 10 000 | Projekta ietvaros ir plānots veikt jaunas numerācijas datubāzes izveidi. Plānojot uzturēšanas izdevumus, ir paredzēti līdzekļi standartizētās programmatūras licencēšanai, kas nodrošina tiesības lietot šo programmatūru, kā arī saņemt tās atjauninājumus, un uzturēšanas izdevumi specializētās programmatūras funkcionēšanas problēmu profilaksei, kļūdu novēršanai un sistēmas lietotāju atbalstam. Provizoriskās standartizētās un specializētās programmatūras uzturēšanas izmaksas 10000 euro ar PVN. |
| 2021. gads | 0 |  |
| 7. Cita informācija | Ņemot vērā esošās numerācijas datubāzes darbības būtiskos riskus nepieciešama nekavējoša jaunas numerācijas datubāzes izstrāde. Gadījumā, ja tūlītējs finansējuma avots jaunas datubāzes izstrādāšanai no valsts budžeta netiek rasts, tiks izvērtēti varianti jaunas datubāzes izveidei vairākās kārtās - ilgākā laika posmā ar iespēju kā finansējumu piesaistīt VAS “Elektroniskie sakari” valsts budžetā iemaksājamo nākamo gadu peļņas daļu. Lielākais risks attiecībā uz datubāzes izstrādi vairāku gadu garumā ir nepieciešamība ilgāku laika periodu balstīties uz esošo numerācijas datubāzi, kuras kapacitāte ir izsmelta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2015. gada 30. jūnija noteikumos Nr. 367 „Nacionālais numerācijas plāns”, kas nosaka numura struktūru un formātu tā identifikācijai un maršrutēšanai, numura sastādīšanas procedūras, kā arī numerācijas lietošanas mērķus un veidus. Noteikumu projekts tiek virzīts vienlaikus ar grozījumiem Ministru kabineta 2015. gada 30. jūnija noteikumos Nr. 367 „Nacionālais numerācijas plāns”. |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2017. gada 16. februārī tika ievietots Ministrijas tīmekļa vietnē: [www.varam.gov.lv](http://www.varam.gov.lv) sadaļā „Sabiedrības līdzdalība”, aicinot sabiedrību izteikt viedokli. |
| 3. | Sabiedrības līdzdalības rezultāti | Sabiedriskās apspriešanas laikā saņemti viedokļi no Vides aizsardzības un reģionālās attīstības ministrijas Numerācijas resursu izmantošanas koordinācijas darba grupas pārstāvjiem: “Lattelecom”; “LMT”, kā arī no Satiksmes ministrijas un Regulatora.Saņemtie viedokļi tika izvērtēti. Daļēji ņemti vērā un integrēti noteikumu projektā “Lattelecom”, “LMT” un Regulatora viedokļi. Satiksmes ministrijas nostāja par noteikumu projekta nevirzīšanu nav ņemta vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari”, Regulators |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav. |

Anotācijas V sadaļa – projekts šo jomu neskar.

|  |  |
| --- | --- |
| Vides aizsardzības un reģionālās attīstības ministrsVides aizsardzības un reģionālās attīstības valsts sekretārs | K.Gerhards R.Muciņš |

Vāvere, 67026936

Aija.Vavere@varam.gov.lv